**6/4/2020**

**Nastavna jedinica: Easter Around the World – Uskrs širom svijeta**

*Draga djeco, danas ćemo ponoviti riječi vezane za Uskrs. Sjećate li se što smo sve do sada naučili vezano za proslavu našeg najvećeg blagdana Uskrsa. Koji su to običaji u Engleskoj vezani za proslavu Uskrsa? Prisjetimo se…*

Uskrs proslavljamo u proljeće **(SPRING)** i uvijek nedjeljom **(SUNDAY).** Uskrsni zeko **(EASTER BUNNY)** skriva jaja u vrtu…Na Uskrs **(EASTER),** djeca traže jaja i sakupljaju ih u svoje košare **(BASKET).** Na Uskrs se pored pisanica jedu i čokoladna jaja **(CHOCOLATE EGGS).** Obitelj zajedno ruča i često odlaze u zajedničku šetnju, ukoliko je vrijeme lijepo. Tradicionalno se priprema posebna vrsta peciva (kolača) koji na sebi ima znak križa. Takvi kolači se zovu **HOT CROSS BUNS**. Dame u šetnji često nose posebne šešire ukrašene cvijećem **(FLOWERS).** Takav šešir zovemo **BONNET.** Kao obilježje Uskrsa često se pojavljuje pile **(CHICK)** i janje **(LAMB).**

**Otvorite vaše udžbenike na stranicu 104. Ondje se nalaze tri kratka teksta vezana za proslavu Uskrsa u Italiji, UK i Poljskoj. Pročitajte tekstove. Evo njihovog prijevoda:**

*Na Uskrsnu nedjelju u Italiji, članovi obitelj daju jaja jedni drugima. Doručkuju salamu, jaja, posebnu tortu od sira i slatku tortu od oraha i voća. Na uskrsni ponedjeljak, svi idu vani na piknik ili na more.*

*U Ujedinjenom Kraljevstvu ljudi jedu HOT CROSS BUNS i daju jedni drugima čokoladna jaja ili zečiće na Uskrs. Oni sakrivaju jaja po vrtu kako bi ih djeca pronašla. Djeca oslikavaju raznobojne slike na ljuskama jajeta.*

*Na nedjeljno jutro (Uskrs) u Poljskoj ,obitelji uživaju u ukusnom obroku koji se sastoji od jaja, hladnog mesa, kobasica i torte! Oni prave janje od šećera i stavljaju ga na sredinu stola.*

**Kako vi proslavljate Uskrs u svojoj obitelji? Stavite naslov HAPPY EASTER u vaše bilježnice. Pokušajte sami napisati par rečenica o tome i nacrtati crtež koji to oslikava. Npr.**

**IN MY FAMILY, WE GO TO CHURCH ON EASTER.**

**WE PAINT COLORFUL PICTURES ON EGG SHELLS.**

**WE EAT…**